Kūlupis (Minija)
Kūlupis – upelis Lietuvoje, Kretingos rajone; Minijos kairysis intakas. Prasideda Kalniškių tyro durpyne, į rytus nuo Budrių. Teka į šiaurės rytus. Įteka į Miniją 90,1 km nuo jos žiočių, į pietvakarius nuo Kartenos. Žemupys patenka į Salantų regioninį parką. Netoli Kūlupio ir Minijos santakos stūkso Kartenos piliakalnis, prie upės guli Kartenos akmuo. Upėvardis kilo nuo žodžio žem. kūlis („akmuo“).